Roti canai

**Roti canai** (; ; ; )  ialah roti jenis leper yang berbentuk bulat yang boleh dijumpai di beberapa negara di  Asia Tenggara.Perkataan canai membawa maksud meleperkan dalam bahasa Melayu. Ia dimakan sebagai makanan pagi, tengah hari, petang, dan malam. Sering kali dimakan bersama dengan teh tarik, atau teh ais. Biasanya dihidangkan dengan kuah dal atau parpu atau kari dengan sambal ikan bilis. 

Menurut *TasteAtlas*, Roti Canai yang berasal dari Malaysia ini tersenarai sebagai makanan jalanan terbaik dunia dengan kedudukan tempat pertama dalam senarai makanan dunia pada tahun 2022 dan roti terbaik di dunia dengan kedudukan tempat pertama dalam senarai roti dunia pada tahun 2023.. Di Singapura mempunyai rupa yang hampir sama iaitu roti perata atau roti prata) , Roti perata lebih tebal dan menggunakan mentega berbeza dengan roti canai menggunakan majerin dan lebih nipis.

## Etimologi
Penggunaan perkataan *canai* dalam bahasa Melayu di belakang *roti* adalah hasil dari tingkah laku pencanai roti tersebut dalam meleperkan, menganginkan dan menebar doh roti. Ada juga menyatakan perkataan canai di belakang *roti* ini asalnya dari jenis dal yang digunakan bersama roti ini, yakni "Channal". Pada versi yang lain, perkataan canai ini datangnya dari nama bandar Madrass] sejak kolonial British 1800- 1957, Nama Chennai mula digunakan pada Ogos 1996 oleh Kerajaan India. India disebabkan ramai pencanai roti ini kebanyakan berasal dari sana pada ketika kebanjiran orang India di Malaysia. Maka nama Chennai tidak relevan dgn nama roti canai. 

Roti canai di Singapura, ia lebih dikenali sebagai roti prata. Rupa roti prata dengan roti canai bentuknya hampir sama.

Roti canai versi Indonesia dipanggil roti maryam.

## Variasi

* Roti telur, dicampurkan dengan telur selepas doh roti ditebarkan. 
* Roti sardin, dicampurkan dengan sardin dalam tin bersama sos tomato dan diletak bawang yang didadukan. 
* Roti telur bawang, dicampurkan dengan telur bersama penggunaan bawang merah yang banyak.
* Roti pisang, dicampurkan dengan pisang yang telah dilenyek. 
* Roti bom juga dipanggil *roti boom*, jenis roti canai yang dibuat bentuknya kecil dan lebih tebal dari roti canai. Adunan doh dan cara penebaran dan canai, adalah sama dengan roti canai. 
* Roti planta, dicampurkan dengan marjerin yang banyak. Penggunaan nama *Planta* di belakang kerana ia adalah satu jenama marjerin yang popular di Malaysia, kerana penggunaanya oleh orang Malaysia.
* Roti petak, atau roti canai sebenarnya, penggunaan nama ini bukan secara umum, penggunaan ini digunakan segelintir oleh orang Malaysia kerana mahu roti canai yang baru dibuat dan dimasak. Kebanyakkan roti canai(berbentuk bulat), telah siap dimasak awal-awal dan akan dipanaskan semula bila dipesan. 
* Roti banjir, adalah roti canai yang telah dipotong kecil-kecil, dan dicampurkan kuah dal atau kuah kari yang banyak. Sambal akan diletak sedikit.
* Roti tampal. Roti canai dimasak dan kemudian luarnya disapu (ditampal) dengan telur sehingga telur masak.
* Roti sarang burung. Roti ditebarkan dan digulung jadi tali dan dibuat satu cincin pada griddle. Dua biji telur mata kerbau dimasak dalan ruang tengah cincin roti itu. Ada varian yang menambahkan masakan daging cincang berempah ke atas telur mata kerbau.
* Roti canai goreng. Roti canai masak dicarik. Carik-carik roti canai digoreng dengan sedikit potongan ayam serupa mi goreng. Jika hanya ada sayur, masakan ini dipanggil kothu parota.
* Roti canai goreng Kapit. Roti digoreng dalam kuali penuh minyak. Di dapati di Sarawak terutama di daerah Kapit.
* Roti daging. Roti canai segera dinyahbekukan. Daging cincang berempah dibungkus bulat dan digoreng. Masakan ini berilhamkan roti daging Cina Xinjiang (GuoKui). Masakan rumah dan tiada dijual di kedai roti canai.
* Murtabak. Roti canai ala roti telur dengan inti daging cincang berempah, bawang dan telur. Varian-varian mewah adalah murtabak raja, murtabak Singapore dan murtabak cheese.

## Lihat juga

* Roti
* Gerai mamak

## Rujukan

## Pautan luar

* Roti Prata Video Recipe
* Roti Prata , Singapore Infopedia, National Library Board, Singapore